Հայաստանի Հանրապետության Զինված ուժերը կազմավորվեցին մեր անկախ պետականության վերականգնմանը զուգընթաց եւ հանդիսացան նրա առաջին ու գլխավոր ձեռքբերումը: Հայոց բանակը ստեղծվեց մեր երկրի ու ժողովրդի համար ծանրագույն պայմաններում, մեծ զոհողությունների գնով, մարտի դաշտում: Այն ստեղծվեց համահայկական ջանքերով` Հայաստան-Արցախ-Սփյուռք եռամիասնության հավաքական ճիգով: Նա ոչ միայն իր տարեգրության, այլեւ մեր ժողովրդի պատմության մեջ արդեն գրել է հայրենասիրության ու հերոսության փառավոր էջեր: Այս իրողությունն իր կնիքն է դրել մեր բանակի նկարագրի, կադրային կազմի եւ հոգեբանության վրա: